b'\n_START_ARTICLE_\nSpremno pismo\n_START_PARAGRAPH_\nSpremno ali motivacijsko pismo je dopis, ki ga ob prijavi na delovno mesto ali ob po\xc5\xa1iljanju ponudb za delovno mesto posredujemo delodajalcu skupaj z \xc5\xbeivljenjepisom. Je kratko besedilo, s katerim nagovarjamo delodajalca in utemeljujemo, zakaj smo najbolj primeren kandidat za dolo\xc4\x8deno delovno mesto.\n_START_SECTION_\nNamen in cilj\n_START_PARAGRAPH_\nMotivacijsko pismo predstavlja prvi stik med kandidatom ter potencialnim delodajalcem. Namen motivacijskega pisma je motiviranje, spodbuditev bralca, da se podrobneje seznani z na\xc5\xa1imi dose\xc5\xbeki, znanji in izku\xc5\xa1njami, ki jih podrobneje predstavljamo v \xc5\xbeivljenjepisu. Cilj spremnega pisma pri prijavi na delovno mesto je dobiti povabilo na razgovor.\n_START_SECTION_\nPro\xc5\xa1nja za zaposlitev\n_START_PARAGRAPH_\nPro\xc5\xa1nja za zaposlitev je v bistvu spremno pismo, ki ga po\xc5\xa1ljemo delodajalcu, pri katerem bi \xc5\xbeeleli delati, vendar nima javne objave za vas ustreznega delovnega mesta . Namen poslane ponudbe za delo je iskanje morebitnih skritih prostih delovnih mest na va\xc5\xa1em podro\xc4\x8dju, iskanje prilo\xc5\xbenosti za razgovora in samopromocija pri potencialnih zaposlovalcih.'